b'\n_START_ARTICLE_\nBan\xc5\xab Hashim\n_START_SECTION_\nHistorie\n_START_PARAGRAPH_\nHasjimitterne f\xc3\xb8rer deres sl\xc3\xa6gt tilbage til H\xc4\x81\xc5\xa1im ibn \xca\xbfAbd Man\xc4\x81f (d\xc3\xb8d 510 e.Kr.), oldefaren til den islamske profeten Mu\xe1\xb8\xa5ammad, selv om hasjimitter i dag ofte defineres som efterkommerne af profetens datter F\xc4\x81\xe1\xb9\xadimah. Hasjimitternes tidlige historie efter Mu\xe1\xb8\xa5ammad var pr\xc3\xa6get af deres lange kamp mod umayyaderne om hvem, som skulle v\xc3\xa6re kalif, eller Mu\xe1\xb8\xa5ammads efterf\xc3\xb8lger. Umayyaderne tilh\xc3\xb8rte samme stamme som hasjimitterne, men de var forskellige klaner. Efter, at umayyaderne blev styrtet efter slaget ved Zab i 750, h\xc3\xa6vdede de efterf\xc3\xb8lgende abbasider, at de repr\xc3\xa6senterede hasjimitterne, da de h\xc3\xa6vdede at nedstamme fra al-\xca\xbfAbbas ibn \xca\xbfAbd al-Muttalib, en onkel af Mu\xe1\xb8\xa5ammad. Hasjimitterne var p\xc3\xa5 den tid den m\xc3\xa6gtigste klan i Makkah. Mu\xe1\xb8\xa5ammads far var d\xc3\xb8d f\xc3\xb8r, han blev f\xc3\xb8dt, og morderen d\xc3\xb8de, mens han endnu var ung, s\xc3\xa5 Mu\xe1\xb8\xa5ammad blev opdraget af hasjiimitternes leder Ab\xc5\xab T\xc4\x81lib ibn \xca\xbfAbd al-Muttalib._NEWLINE_Fra det tiende \xc3\xa5rhundrede var \xc5\xa1ar\xc4\xabf en af Makkah og byens \xca\xbeam\xc4\xabr traditionelt en hasjimit. F\xc3\xb8r 1. verdenskrig regerede \xc5\xa1ar\xc4\xabf \xe1\xb8\xa4usayn bin \xca\xbfAl\xc4\xab fra den hasjimitiske \xe1\xb8\x8eawu-\xca\xbeAwn-klanen over Hijaz p\xc3\xa5 vegne af den osmanniske sultan. Da havde der en tid v\xc3\xa6ret tradition for, at den osmanniske regering udn\xc3\xa6vnte \xca\xbeam\xc4\xabren af Makkah blandt en udvalgt gruppe afkandidater.\n_START_SECTION_\n\xe1\xb8\xa4usayn bin \xca\xbfAl\xc4\xab og hans efterkommere\n_START_PARAGRAPH_\nI 1908 blev \xe1\xb8\xa4usayn bin \xca\xbfAl\xc4\xab udn\xc3\xa6vnt til \xca\xbeam\xc4\xabr af Makkah, men han kom ind i en stadig st\xc3\xb8rre konflikt med Ungtyrkerne, som kontrollerede hovedstaden Istanbul, mens han fors\xc3\xb8gte at sikre sin families stilling som arvelige \xca\xbeam\xc4\xabrer. I 1916 startede han araberopstanden mod det osmanniske styre. Efter, at det osmanniske rige var brudt sammen, herskede \xe1\xb8\xa4usayn over det uafh\xc3\xa6ngige konged\xc3\xb8mme Hijaz, som han med st\xc3\xb8tte fra det britiske Foreign and Commonwealth Office blev erkl\xc3\xa6ret konge over. Hans medspillere er blevet kaldt \xc5\xa1ar\xc4\xabfiere og det \xc5\xa1ar\xc4\xabfiske parti._NEWLINE_\xe1\xb8\xa4usayn blev ved sin d\xc3\xb8d i 1924 efterfulgt som konge af Hijaz af den \xc3\xa6ldste af sine fem s\xc3\xb8nner, \xca\xbfAl\xc4\xab. Hasjimitternes st\xc3\xb8rste rival med hensyn til kontrollen over Den arabiske halv\xc3\xb8 var su\xca\xbf\xc5\xabdierne fra h\xc3\xb8jlandet i Na\xc7\xa7d, som under kong Ibn Su\xca\xbf\xc5\xabd i 1925 annekterede Hijaz, hvor Ibn Su\xca\xbf\xc5\xabds s\xc3\xb8n Fay\xe1\xb9\xa3al ibn \xca\xbfAbd al-\xca\xbfAz\xc4\xabz \xc4\x80l Su\xca\xbf\xc5\xabd blev gjort til guvern\xc3\xb8r. I 1932 blev konged\xc3\xb8mmerne Na\xc7\xa7d og Hijaz endelig sl\xc3\xa5et sammen til \xc3\xa9n stat, Saudi-Arabien.\n_START_SECTION_\nSyrien\n_START_PARAGRAPH_\nDe allierede havde lovet at st\xc3\xb8tte arabisk uafh\xc3\xa6ngige mod, at araberne k\xc3\xa6mpede mod osmannerne under 1. verdenskrig, men disse l\xc3\xb8fter blev tilsidesat til fordel for britiske og franske interesser i Mellem\xc3\xb8sten. I tr\xc3\xa5d med den m\xc3\xa5de, som araberne havde tolket sin aftale med de allierede p\xc3\xa5, blev Det arabiske konged\xc3\xb8mme Syrien, den f\xc3\xb8rste moderne arabiske stat i Mellem\xc3\xb8sten, oprettet i 1920 med Fay\xe1\xb9\xa3al ibn \xe1\xb8\xa4usayn, \xc5\xa1ar\xc4\xabf \xe1\xb8\xa4usayn tredje s\xc3\xb8n og en vigtig helt fra det arabiske opr\xc3\xb8r, som konge. Dette rige eksisterede kun et par m\xc3\xa5neder, da det blev erobret af Frankrig under den fransk-syriske krig.\n_START_SECTION_\nIrak\n_START_PARAGRAPH_\nFay\xe1\xb9\xa3al blev udvist fra Syrien af franskm\xc3\xa6ndene og flyttede til Storbritannien. Briterne mente, at han var en god kandidat til at lede deres mandat i Irak. I 1932 blev mandatet formelt uafh\xc3\xa6ngigt som Kongeriget Irak, men forblev under st\xc3\xa6rk britisk indflydelse og fortsat okkupation. Fay\xe1\xb9\xa3al og hans efterkommere \xc4\xa0\xc4\x81z\xc4\xab og Fay\xe1\xb9\xa3al 2. herskede over Irak som konger frem til 14. juli-revolutionen i 1958, hvor de revolution\xc3\xa6re, ledede af \xca\xbfAbd al-Kar\xc4\xabm Q\xc4\x81sim, styrtede konged\xc3\xb8mmet og gjorde Irak til en republik. Fay\xe1\xb9\xa3al 2. blev dr\xc3\xa6bt under revolutionen, men hans grandonkel Zayd ibn \xe1\xb8\xa4usayn, \xe1\xb8\xa4usayn ibn \xca\xbfAl\xc4\xabs fjerde s\xc3\xb8n, flygtede fra landet og kr\xc3\xa6vede stillingen som Iraks retm\xc3\xa6ssige konge.\n_START_SECTION_\nJordan\n_START_PARAGRAPH_\n\xe1\xb8\xa4usayn ibn \xca\xbfAl\xc4\xabs anden s\xc3\xb8n var \xca\xbfAbd All\xc4\x81h, en anden vigtig leder under araberopstanden. Han blev indsat af briterne som \xca\xbfam\xc4\xabr for deres mandat Transjordan, og fra 1946 til sin d\xc3\xb8d i 1951 var han konge af det uafh\xc3\xa6ngige hasjimitiske konged\xc3\xb8mme Jordan. \xca\xbfAbd All\xc4\x81h 1. blev efterfulgt som konge af \xe1\xb9\xacal\xc4\x81l, \xe1\xb8\xa4usayn og \xca\xbfAbd All\xc4\x81h 2., som i dag er Jordans hasjimitiske konge.\n_START_SECTION_\nAndre hasjimitter i dag\n_START_PARAGRAPH_\nI dag har hasjimitterne spredt sig til mange omr\xc3\xa5der, som er blevet styret af muslimer, s\xc3\xa5ledes Irak, Pakistan, Indien, Libanon, Irak, Jordan, Egypten, Yemen, Djibouti, Sudan og Tyrkiet. De fleste hasjimitter i disse landene har titlen sayyid. Indtil nu er der ikke gjort noget fors\xc3\xb8g p\xc3\xa5 at registrere medlemmerne af Ban\xc5\xab H\xc4\x81\xc5\xa1im rundt omkring i verden. Marokkos herskerfamilie h\xc3\xa6vder ogs\xc3\xa5 at nedstamme fra \xca\xbfAl\xc4\xab ibn Ab\xc4\xab \xe1\xb9\xac\xc4\x81lib, men anvender ikke hasjimit som sit dynastiske navn.'